钦定古今图书集成/明伦汇编/氏族典/第392卷 > 李寿朋
## 钦定古今图书集成/明伦汇编/氏族典/第392卷 > 李寿朋

按《宋史李若谷传》，“若谷子淑，淑子寿朋，字延老。庆历
初，与弟复圭同试学士院，赐进士出身，判吏部南曹，
迁群牧判官，击断敏甚。皇城卒逻其纵游无度，出知
汝州，以饥岁营州廨劳民，降为荆门军。历开封府推
官、户部判官，知凤翔府、沧州。司马光出使，荐其能，加
直史馆，入直舍人院、同修起居注，进户部、盐铁副使。”
性疏隽任侠。奉祠西太一宫，饮酒食肉如常时，暴得
疾卒。